section_heading: Povijest sastava
paragraph_text: Osnovan je 2005. godine, te njegovo ime na starom danskom znači "crna bolest". Nakon dva snimljena dema potpisali su za izdavačku kuću Napalm Records pod kojom im je 2007. objavljen prvi studijski album Ravnenes saga. Iduće godine kreću na turneju na kojoj su nastupali sa sastavima Týr s Farskih Otoka te škotskim Alestormom, međutim nakon toga zbog neslaganja oko daljneg glazbenog pravca, napuštaju ga svi članovi osim gitarista Crisa Frederiksena i Stewarta Lewisa koji je zbog bolesti svoje žene neaktivan, no i dalje ga se smatra članom sastava. Godine 2010. objavljuju svoj drugi album Mulmets Viser. te nastupaju u Njemačkoj na festivalu Wacken Open Air, te na austrijskom izdanju Metalfesta. Svoj treći, najnoviji album Maledictus Eris kojem je glavna tema borba s kugom koja je zahvatila Dansku u 14. stoljeću. objavili su u srpnju 2011. godine.